Tom T. Hall

Tom T. Hall (født 25. mai 1936 i Olive Hill i Kentucky i USA, død 20. august 2021 i Franklin i Tennessee) var en amerikansk countrymusiker og låtskriver.

Han hadde kallenavnet «The Story Teller» og skrev sanger til mange kjente countryartister, blant andre Johnny Cash, George Jones, Loretta Lynn, Waylon Jennings, Alan Jackson og Bobby Bare.

Liv og virke

Bakgrunn
Tom Hall organiserte som tenåring et band kalt The Kentucky Travelers, som opptrådte før filmen for et omreisende filmteater. Han gjorde militærtjeneste i US Army, og tilbragte det meste av den tiden i Vest-Tyskland.

Karriere
I United States Army opptrådte Hall på den amerikanske Armed Forces Radio Network og skrev komiske sanger om opplevelsene i hæren. Hans tidlige karriere omfattet også å være radioannonsør på WRON, en lokal radiostasjon i Ronceverte i Vest-Virginia. Hall var også speakeren på WMOR 1330AM i Morehead i Kentucky, og speakeren på WSPZ, som senere ble WVRC Radio i Spencer i Vest-Virginia, på 1960-tallet.

Halls store gjennombrudd som sangskriver kom i 1963, da sangeren Jimmy C. Newman innspilte hans sang «DJ For a Day.» Snart etter flyttet Hall til Nashville, dit han ankom til i 1964 med 46 dollar og en gitar; og innen få måneder var gått hadde han sanger som klatret opp på hitlistene. Hall fikk tilnavnet «The Storyteller», og han skrev sanger for mange countrystjerner.

Hans kanskje mest kjente sang er «Harper Valley PTA» (på norsk Fru Johnsen) som ble spilt inn i 1968 av Jeannie C. Riley og som solgte over seks millioner eksemplarer. Sangen ble også til film og et TV-program med samme navn. I 2008 ble han innvalgt som medlem i æresgalleriet Country Music Hall of Fame.

Den opprinnelige amerikanske innspillingen fra 1968 var med Jeannie C. Riley, og den nådde førsteplassen på Billboard Hot 100 og Hot Country Singles Chart bare én uke etter hverandre, og vant både en Grammy og en CMA Award. Sangen inspirerte til en film og et tv-program av samme navn. Hall spilte selv også denne sangen inn på hans album The Definitive Collection (som sang nummer 23). 

Halls innspillingskarriere tok fart etter Rileys utgave av sangen, hvorpå han utgav en rekke hits fra slutten av 1960-årene til begynnelsen av 1980-årene. Noen av Halls største hits var «A Week in a Country Jail», «(Old Dogs, Children and) Watermelon Wine», «I Love,» «Country Is», «The Year That Clayton Delaney Died», «I Like Beer» og «Faster Horses (the Cowboy and the Poet)». Han er også kjent for sine barneorienterte sanger, som «Sneaky Snake» og «I Care»; sistnevnte nådde førsteplassen på country-hitlisten i 1975. 

I 1979 var Hall med i PBS-musikkprogrammet Austin City Limits i løpet av sesong 4.

Fra midten av 1980-årene gikk det langsomt tregere med platesalget, og da begynte Hall å skrive bøker. Han forfattet blant annet en roman, en samling noveller og den selvbiografiske A Storyteller’s Nashville.

Diskografi 
 1968 – Ballad Of Forty Dollars
 1969 – Homecoming
 1970 – I Witness Life
 1971 – 100 Children
 1971 – In Search Of A Song
 1972 – We All Got Together And...
 1972 – The Storyteller
 1973 – The Rymer And Other Five And Dimers
 1973 – For the People In The Last Hard Town
 1974 – Country Is
 1974 – Songs From Fox Hollow
 1975 – I Wrote A Song About It
 1976 – Faster Horses
 1976 – The Magnificent Music Machine
 1976 – About Love
 1978 – New Train, Same Rider
 1978 – Places I've Done Time
 1979 – Ol' T's In Town
 1980 – Soldiers Of Fortune
 1982 – The Storyteller And The Banjoman
 1983 – Everything From Jesus To Jack Daniels
 1984 – Natural Dreams
 1985 – Song In A Seashell
 1989 – Country Songs For Kids
 1996 – Songs from Sopchoppy
 1997 – Home Grown
 2007 – Sings Miss Dixie & Tom T.

Bøker skrevet av Hall
How I Write Songs, Why You Can (1976), Chappell Music Co.
The Songwriter's Handbook (1976), Rutledge Hill Press
The Storyteller's Nashville (1979), Doubleday & Co.; (Spring House Press, 2016), 
The Laughing Man of Woodmont Coves (1982), Doubleday & Co.
The Acts of Life (1986), The University of Arkansas Press
Homewords (1986), The University of Tennessee Press
Christmas and the Old House (1989), Peachtree Publishers, Ltd.
Spring Hill, Tennessee (1990), Longstreet Press, Inc.
What a Book! (1996), Longstreet Press, Inc.

Referanser

Litteratur 
 Allen, Bob (1998): «Tom T. Hall» i: The Encyclopedia of Country Music. Paul Kingsbury, Editor. New York: Oxford University Press. s. 224–225.

Eksterne lenker 
 
 
 
 
 [ Tom T. Hall hos allmusic.com]

Country Music Hall of Fame
Countrymusikere fra USA
Forfattere fra USA
Personer fra Carter County i Kentucky